Kellopeippi

Kellopeippi eli tähkäkellopeippi (Physostegia virginiana) on huulikukkaiskasvien (Lamiaceae) heimoon, kellopeippien (Physostegia) sukuun kuuluva monivuotinen kasvilaji. Se on kotoisin Pohjois-Amerikasta, mutta sitä viljellään laajalti perennana.

Kellopeippi kasvaa noin metrinkorkuiseksi. Sen kukat ovat vaaleanpunaisia tai valkoisia ja se kukkii kesä–syyskuussa. Luonnossa kellopeippiä tavataan monenlaisilta kasvupaikoilta, kuten niityiltä, preerialta, puronvarsilta, soramailta sekä ratapenkereiltä. Puutarhassa kellopeippi menestyy kosteassa, happamassa ja läpäisevässä maaperässä täydessä auringon valossa tai puolivarjossa. Korkeaksi kasvavat yksilöt saattavat tarvita tukemista.

Lähteet 
 Missouri Botanical Garden: Physostegia virginiana

Aiheesta muualla 
 Laji.fi: Tähkäkellopeippi (Physostegia virginiana)
 Kasviatlas 2020: Tähkäkellopeipin (Physostegia virginiana) levinneisyys Suomessa.

Huulikukkaiskasvit